Hej Bolius


Vinduesfirmaet er gået konkurs.


Jeg har 25 års garanti på nogle dobbelte terassedøre fra vinduesfirmaet fra år 2000, som nu er begyndt at rådne.


Hvem har overtaget garantibetingelserne og er der nogen der overtager dem ved en konkurs?


Tak for hjælpen


Lars G


Råd i vinduer med 25 års garanti, firmaet gået konkurs - hvem overtager garantien?
Hej Lars


Som udgangspunkt er der jo ikke nogen der overtager garantien, medmindre der er nogen som har overtaget firmaet og produktionen. Er firmaet gået konkurs er der lukket og slukket.


Jeg er ikke en juridisk ekspert på konkurser, men jeg ved dog, at i langt de fleste tilfælde så er der ikke noget at gøre. Man kan forsøge at kontakte konkursboet, og stille sine (økonomiske) krav. Og hvis der så er penge tilbage, kan man nogle gange med hiv og sving få nogle udbetalt. Men det er i meget få tilfælde, at det rent faktisk lykkedes desværre.


Husk dog din forsikring. Hvis der vitterligt er gået svampeskader (og råd) kan det sagtens være at din forsikring kan dække under din råd- og svampeskadeforsikring.


Det er en ærgerlig situation. Men jeg håber det lykkes dig at få noget hjælp

